CELEX: 32018D0386
Language: sk
Date: 2017-10-16 00:00:00
Title: Rozhodnutie Rady (Euratom) 2018/386 zo 16. októbra 2017 o schválení uzavretia Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu

13.3.2018   
            
            
               SK
            
            
               Úradný vestník Európskej únie
            
            
               L 69/8
            
         ROZHODNUTIE RADY (Euratom) 2018/386
   zo 16. októbra 2017
   o schválení uzavretia Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, najmä na jej článok 101,
   so zreteľom na odporúčanie Európskej komisie,
   keďže:
   
               (1)
            
            
               V súlade s článkom 6 ods. 2 Aktu o pristúpení Chorvátska sa pristúpenie Chorvátskej republiky k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (1) (ďalej len „dohoda“), má schváliť uzavretím protokolu k dohode.
            
         
               (2)
            
            
               Dňa 14. septembra 2012 Rada poverila Komisiu, aby začala rokovania s dotknutými tretími krajinami. Rokovania s Kirgizskou republikou boli úspešne ukončené výmenou verbálnych nót.
            
         
               (3)
            
            
               Pokiaľ ide o záležitosti patriace do právomoci Európskeho spoločenstva pre atómovú energiu, podpis a uzavretie protokolu podliehajú osobitnému postupu.
            
         
               (4)
            
            
               Pokiaľ ide o záležitosti, ktoré spadajú do právomoci Únie a členských štátov, podpis a uzavretie protokolu podliehajú osobitnému postupu,
            
         PRIJALA TOTO ROZHODNUTIE:
   Článok 1
   Týmto sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (2) Komisiou konajúcou v mene Európskeho spoločenstva pre atómovú energiu.
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 16. októbra 2017
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. ES L 196, 28.7.1999, s. 48.
   
      (2)  Text protokolu je uverejnený na strane 3 tohto úradného vestníka spolu s rozhodnutím o podpise v mene Únie a členských štátov.